Specialiųjų pirkimo sąlygų 2 priedas

**5g modemai**

**techninė specifikacija**

1 lentelė. Bendrieji reikalavimai perkamai įrangai

|  |  |
| --- | --- |
| **I.** | **BENDRIEJI REIKALAVIMAI ĮRANGAI:** |
| 1.1. | Visa pateikiama įranga privalo būti nauja ir nenaudota (negali būti atnaujinta, restauruota, angl. *refurbished*), nepažeistose gamintojo pakuotėse; |
| 1.2. | Tiekėjas į savo pasiūlymą turi įtraukti visą aparatinę ir programinę įrangą, medžiagas ir įdiegimo bei suderinimo paslaugas, reikalingas šioje specifikacijoje nurodytiems reikalavimams įvykdyti; |
| 1.3. | Tiekėjas turi užtikrinti, kad gamintojas nėra paskelbęs žinios apie siūlomos įrangos gamybos arba tobulinimo nutraukimą (angl. *end of life time ar Discontinued*); |
| 1.4. | Techninė įranga privalo veikti be sutrikimų, kai temperatūros režimas techninės įrangos įdiegimo vietoje yra nuo +0C iki +40C, o santykinė oro drėgmė – 70 proc. ir mažesnė; |
| 1.5. | Bevielio tinklo įranga privalo turėti valdymo galimybę iš pirkėjo turimos Fortimanager programinės įrangos arba tiekėjas privalo pateikti tinklo įrenginių valdymo įrangą, kuri valdys pagal šią pirkimo dalį įsigyjamą įrangą ir pirkėjo turimą tinklo įrangą: FG6x, FG1XX, FG2XX, FG3XX, FG5XX (kuri turi būti įskaičiuota į pasiūlymo kainą). |
| 1.6. | Tiekėjas turi užtikrinti, kad įsigyjamoje įrangoje nebūtų įdiegta jokios papildomos programinės įrangos, kuri nėra būtina tokios įrangos funkcionalumui užtikrinti. Paaiškėjus, kad įrangoje yra įdiegta įtartina, šnipinėjimo ar kokia kita kenkimo programinė įranga, tai būtų traktuojama kaip Sutarties reikalavimų nesilaikymas. Tokiu atveju įranga grąžinama tiekėjui arba keičiama nauja lygiaverte ar geresnių parametrų, tačiau saugumo reikalavimus atitinkančia įranga. |
| 1.7. | Perkančioji organizacija, vadovaudamasi Viešųjų pirkimų įstatymo (toliau – Įstatymas) 37 straipsnio 9 dalimi, laikys, kad prekės kelia grėsmę nacionaliniam saugumui, kai prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Įstatymo 92 straipsnio 14 dalyje numatytame sąraše nurodytose valstybėse ar teritorijose. |
| 1.8. | Perkančioji organizacija, vadovaudamasi Įstatymo 47 straipsnio 9 dalimi, laikys, kad prekės kelia grėsmę nacionaliniam saugumui, kai tiekėjas turi interesų, galinčių kelti grėsmę nacionaliniam saugumui, ir draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) Įstatymo 92 straipsnio 14 dalyje numatytame sąraše nurodytose valstybėse ar teritorijose. |
| 1.9. | Įrangai privalo būti suteikta ne trumpesnė kaip 60 mėnesių garantija. Garantinio remonto trukmė – ne ilgiau kaip 20 kalendorinių dienų. Jei sugedusios įrangos per šį laikotarpį pataisyti neįmanoma, ji pakeičiama ekvivalentiška nauja. Siūlomos įrangos techninė priežiūra turi būti atliekama tik įrangos gamintojo sertifikuotuose techninės priežiūros centruose. Techninės įrangos tiekėjas turi užtikrinti, kad garantiniu laikotarpiu įrangos remontą atliks įrangos gamintojas ar gamintojo sertifikuoti specialistai. Garantinis laikotarpis skaičiuojamas nuo priėmimo–perdavimo akto pasirašymo dienos. Garantiniu laikotarpiu tiekėjas privalo atlikti darbus savo lėšomis, įskaitant transportavimo išlaidas. |

**II. 5G MODEMAI (BVPŽ KODAS**  **32552410-4)**

2 lentelė. Reikalavimai 5G modemui/ įrangai:

| ***Eil. Nr.*** | ***Charakteristikos pavadinimas*** | ***Reikalaujama charakteristika***  *(ne blogiau kaip)* | ***Siūloma charakteristika***  *(rašyti „Atitinka“ arba „Taip“ neleidžiama)*  ***(Pildo tiekėjas)*** |
| --- | --- | --- | --- |
| Gamintojas/modelis | | Nurodyti gamintoją ir modelį: | 1. FortiExtender-511F, FEX-511F Indoor Broadband Wireless WAN Router with 1x "Dual SIM 5G Sub-6GHz M.2 Module" for North/South America and Europe Carriers. 5x GE WAN/LAN configurable RJ45 ports including 1x 802.3at POE PD port (25.5W) and 1x SFP port. Gamintojas Fortinet Inc, JAV  2. FC-10-X311F-247-02-60, FortiCare Premium Support 5Yr Contract. Gamintojas Fortinet Inc, JAV |
| 2.1. | Tipas | Specializuotas vieno gamintojo įrenginys, skirtas išplėsti perkančiosios organizacijos turimų ugniasienių Fortigate 60E, 60F, 100E galimybes, užtikrinant 4G/5G ryšį. | FortiExtender-511F – tai ekonomiškas ir atsparus 5G, LTE ir Ethernet sprendimas. Tai Fortinet kompanijos gaminys, pilnai suderinamas su kitais kompanijos produktais. FortiExtender leidžia organizacijoms užtikrinti verslo tęstinumą, pagerinti tinklo prieinamumą ir užtikrinti ryšį su laidinio plačiajuosčio ir korinio ryšio tinklais. |
| 2.2. | El. maitinimas | Turi būti galimybė įrenginį maitinti per RJ45 tinklo kabelį (PoE). Įrenginys turi būti suderinamas su IEEE 802.3af standartu arba lygiaverčiu. | Yra galimybė maitinti per RJ45 tinklo kabelį (PoE). Įrenginys yra suderintas su IEEE 802.3af standartu. |
| 2.3. | Korpusas | Turi būti galimybė įrenginį statyti ant stalo ir montuoti ant sienos. Su įrenginiu turi būti pateiktos visos reikalingos tvirtinimo detalės. | Yra galimybė įrenginį statyti ant stalo ir montuoti ant sienos. Su įrenginiu yra pateikiamos visos reikalingos tvirtinimo detalės. |
| 2.4. | Prievadai | Ne mažiau 5 vnt. GE RJ45 prievadų;  Ne mažiau kaip 1 vnt. GE SFP prievadas optiniams moduliams įrengti. | 5 vnt. GE RJ45 prievadų;  1 vnt. GE SFP prievadas optiniams moduliams įrengti. |
| 2.5. | Integruoti moduliai | Įrenginys savyje turi turėti integruota 4G/5G modemą. Integruotas modemas turi būti suderinamas su Europoje naudojamais mobiliųjų tinklų dažniais. Modemas turi gebėti dirbti su ne prastesniais nei 5G/LTE/GNSS tinklais. Turi būti galimybė įdėti ne mažiau kaip 2 sim korteles.  Integruotas modemas turi palaikyti ne prastesnį nei 20 kategorijos LTE ryšį. | Įrenginys savyje turi integruotą 4G/5G modemą. Integruotas modemas yra suderinamas su Europoje naudojamais mobiliųjų tinklų dažniais. Modemas gali dirbti su 5G/LTE/GNSS tinklais. Yra galimybė įdėti 2 SIM korteles.  Integruotas modemas palaiko 20 kategorijos LTE ryšį. |
| 2.6. | Įrenginio antenos ir radijo parametrai | Įrenginys turi turėti ne mažiau kaip 4 vnt. ant korpuso iš išorės tvirtinamas antenas. Turi palaikyti 4 x 4 MIMO. | Įrenginys turi 4 vnt. ant korpuso iš išorės tvirtinamas antenas. Palaiko 4 x 4 MIMO. |
| 2.7. | Suderinamumas | Įrenginys turi būti pilnai suderinamas su perkančiosios organizacijos turimomis ugniasienėmis Fortigate 60E, 60F, 100E ir gebėti dirbti kaip išorinis jų modulis. | Įrenginys yra pilnai suderinamas su perkančiosios organizacijos turimomis ugniasienėmis Fortigate 60E, 60F, 100E ir gali dirbti kaip išorinis jų modulis. |
| 2.8. | Komplektavimas | Įrenginys turi būti komplektuojamas su PoE maitinimo šaltiniu, suderinamu su standartu IEEE 802.3af (arba lygiaverčiu), skirtu perkamam įrenginiui. | Įrenginys yra komplektuojamas su PoE maitinimo šaltiniu, suderinamu su standartu IEEE 802.3af. |

*Kartu su pasiūlymu tiekėjas* ***turi pateikti*** *dokumentus, įrodančius siūlomų prekių atitikimą kokybės ir techniniams reikalavimams, nurodytiems pirkimo dokumentų techninėje specifikacijoje: tiekėjas turi pateikti gamintojo parengtus katalogus ir/ar siūlomos įrangos (šiuo metu gaminamų, išbandytų, sertifikuotų ir paruoštų tiekimui) techninių charakteristikų aprašymus (jei gamintojo kataloge neišsamiai atsispindi siūlomų prekių atitikimas techninės specifikacijos reikalavimams) (pdf formatu).* ***Šiuose dokumentuose tiekėjas turi grafiškai nurodyti (t. y. pastebimai pažymėti – spalvotai žymėti ir/ar nurodyti rodyklėmis, ir/ar pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka****. Jei gamintojo išleistame kataloge nėra Perkančiosios organizacijos reikalaujamos prekės parametro atitiktį patvirtinančios informacijos, Tiekėjas gali pateikti atitiktį patvirtinančią prekių gamintojo deklaraciją.*